**Sengen og grovt brød - mest savnet på reisen**

**Det er ingenting nordmenn savner mer på utenlandsreisen enn sin egen seng. Det oppgir nesten hver tredje nordmann (29 prosent). Grovt brød og norsk melk er nesten like etterlengtet.**

* Å sove godt er viktig for velværen og mange savner å sove i sin egen seng på utenlandsreisen, sier Ellen Wolff Andresen, Markeds- og Administrasjonssjef i Ticket Feriereiser.

Grovt brød er også etterlengtet, det samme med norsk melk, familie og venner. Derimot er det får som lengter etter typiske norske ting som kaviar, brunost og knekkebrød. 33 prosent sier at de ikke savner noenting på utenlandsreisen.

* Trenden i dag er at mange vil oppleve det genuine og lokale når de er ute og reiser. De fleste legger Norge bak seg og sier de ikke savner noe hjemmefra på reisen, sier Ellen Wolff Andresen.

**Hva savner du mest på utenlandsreisen?**

1. Sengen min, 29 prosent
2. Grovt brød, 22 prosent
3. Norsk melk, 14 prosent
4. Familie, 12 prosent
5. Norsk tv og radio, 10 prosent
6. Venner, 8 prosent
7. Norsk kaffe, 8 prosent
8. Kjæledyr, 8 prosent
9. Norske aviser, 5 prosent
10. Brunost, 4 prosent
11. Knekkebrød, 2 prosent
12. Kaviar, 2 prosent
13. Annet, 4 prosent
14. Ingenting, 33 prosent

Kilde: Tickets Sifo-undersøkelse, 1001 respondenter 18-79 år og riksrepresentativt utvalg.

 **For mer informasjon kontakt:**
Ellen Wolff Andresen
Markeds- og Administrasjonssjef Ticket Feriereiser

Ellen.wolff.andresen@ticket.no

90594673